മിന്നലേറ്റ് അതിഥി തൊഴിലാളി മരിച്ചു അഞ്ചല്: അഞ്ചലില് ഇടിമിന്നലേറ്റ ഇതര സംസ്ഥാന തൊഴിലാളി മരിച്ചു. പശ്ചിമബംഗാള് സ്വദേശി മിമന് 19 ആണ് മരിച്ചത്. അഞ്ചല് പിനാക്കിള് വ്യൂ പോയിന്റിന് സമീപം കൈതച്ചക്ക കൃഷി തോട്ടത്തിലെ ജോലിക്കാരനായിരുന്നു മിമന്. ജോലിക്കിടെയാണ് മിന്നലേറ്റത്. ഉടന് തന്നെ ഇവിടെ ഉണ്ടായിരുന്നവര് ഇയാളെ അഞ്ചലിലെ സ്വകാര്യാശുപത്രിയില് എത്തിച്ചുവെങ്കിലും ജീവന് രക്ഷിക്കാന് കഴിഞ്ഞില്ല. അസ്വാഭാവിക മരണത്തിന് കേസെടുത്ത അഞ്ചല് പോലീസ് അന്വേഷണം ആരംഭിച്ചു. മേല്നടപടികള് പൂര്ത്തിയാക്കിയ മൃതദേഹം പോസ്റ്റ്മോര്ട്ടം നടപടികള് പൂര്ത്തിയാക്കി വിട്ടുനല്കുമെന്ന് അഞ്ചല് പോലീസ് അറിയിച്ചു. മൂന്നുമാസങ്ങള്ക്ക് മുമ്ബാണ് മിമാന് അഞ്ചലിലെ തോട്ടത്തില് ജോലിക്കായി എത്തിയത്.